钦定古今图书集成/明伦汇编/官常典/第609卷 > 宋
## 钦定古今图书集成/明伦汇编/官常典/第609卷 > 宋

宋制，以朝臣出守列郡，权知州军事，或兼安抚、经略、
钤辖，或设通判佐之。

按《宋史职官志》：“府州军监，宋初革五季之患，召诸镇
节度会于京师，赐第以留之，分命朝臣出守列郡，号
权知军州事，军谓兵，州谓民政焉。其后文武官参为
知州军事二品以上及带中书枢密院、宣徽使职事，
称判其府州军监。诸府置知府事一人，州军、监亦如
之。掌总理郡政，宣布条教，导民以善而纠其奸慝，岁”
时勤课农桑，旌别孝悌。其赋役、钱谷、狱讼之事，兵民
之政，皆总焉。凡法令条制，悉意奉行，以率所属。有赦
宥则以时宣读而颁告于治境。“举行祀典，察郡吏德
义材能而保任之。若疲软不任事，或奸贪冒法，则按
劾以闻。遇水旱，以法振济，安集流亡，无使失所。若河
南、应天、大名府，则兼留守司公事。”太“原府、延安府、庆
州、渭州、熙州、泰州则兼经略、安抚使、马步军都总管，
定州、真定府、瀛州、大名府、京兆府则兼安抚使、马步
军都总管，泸州、潭州、广州、桂州、雄州则兼安抚使、兵
马钤辖，颖昌府、青州、郓州、许州、邓州则兼安抚使、兵
马巡检。其馀大藩府或沿边州郡，或当一道冲要者，
并兼兵马钤辖、巡检，或带沿边安抚、提辖兵甲、沿边
溪洞都巡检”；馀州军则别其地望之高下与职务之
繁简而置之，分曹以理之，而总其纲要，凡属县之事
皆统焉。建炎初，诏“河北、京东、西路除帅司外，旧差文
臣知州去处，许通差武臣一次。又要郡文臣一员带
本路兵马钤辖，武臣一员充副钤辖；次要郡文臣一
员带”本路兵马都监，武臣一员充副都监。绍兴三年，
诏守臣带路分钤辖、都监去处并罢。五年，帝以守令
皆带劝农公事，多不奉职，自今有治效显著者，可令
中书省籍记姓名，特加擢用。凡从官出知郡者，特许
不避本贯。初除授见阙及自外罢任赴阙，并令引见
上殿。九年，诏：应守臣以二年为任。又以武臣作郡，往
往不晓民事，且多恣横，诏新复州郡只差文臣。续因
臣僚言，极边控扼去处，仍差武臣；其不系极边，文武
臣通差。诏：“守臣到任半年以上，具民间利病或边防
五条闻奏，委都司看详，有便于民者，即与施行。”续又
诏不拘五条之数。十三年，诏依旧制带提举或主管
学事。

从官以上称“提举” ，馀“知通主管” ，淳熙中罢。

乾道二年，令“非曾任守臣不得为郎。”定诸郡合文武
臣通差去处，并依旧制。

### 真宗咸平二年春正月甲子诏尚书丞郎给舍举升朝官可守大郡者各一人

按：《宋史真宗本纪》云云。

### 景德元年九月己酉诏翰林学士承旨宋白等举文武官可任藩郡者各一人

按：《宋史真宗本纪》云云。

### 仁宗景祐元年五月癸酉诏台谏未曾历郡守者与郡

按：《宋史仁宗本纪》云云。

### 哲宗元祐四年八月壬寅敕郡守贰以四善三最课县令

按：《宋史哲宗本纪》云云

### 元符二年二月乙未诏吏部守令课绩从御史台考察黜其不实者

按：《宋史哲宗本纪》云云。

### 徽宗崇宁元年秋七月丙戌诏郡守以三年成任

按：《宋史徽宗本纪》云云。

### 重和元年三月丙戌诏监司郡古自今须满三岁乃得代仍毋得通理

按：《宋史徽宗本纪》云云。

### 高宗绍兴七年秋七月戊辰诏侍从各举可任郡守者一二人

按：《宋史高宗本纪》云云。

绍兴三十二年。春正月庚辰。罢郡守年七十者
按《宋史高宗本纪》云云。

### 理宗咸淳二年三月乙巳诏郡守两年为任方别授官

按：《宋史理宗本纪》云云。